CELEX: 32015D2277
Language: sk
Date: 2015-12-02 00:00:00
Title: Vykonávacie rozhodnutie Komisie (EÚ) 2015/2277 z 2. decembra 2015 o schválení národných plánov na zavedenie systémov potvrdzovania údajov v súlade s článkom 109 ods. 8 nariadenia Rady (ES) č. 1224/2009 zo strany Komisie [oznámené pod číslom C(2015) 8830]

8.12.2015   
            
            
               SK
            
            
               Úradný vestník Európskej únie
            
            
               L 322/53
            
         VYKONÁVACIE ROZHODNUTIE KOMISIE (EÚ) 2015/2277
   z 2. decembra 2015
   o schválení národných plánov na zavedenie systémov potvrdzovania údajov v súlade s článkom 109 ods. 8 nariadenia Rady (ES) č. 1224/2009 zo strany Komisie
   
      
         [oznámené pod číslom C(2015) 8830]
      
   
   (Iba grécke a chorvátske znenie je autentické)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1224/2009 z 20. novembra 2009, ktorým sa zriaďuje systém kontroly Spoločenstva na zabezpečenie dodržiavania pravidiel spoločnej politiky v oblasti rybného hospodárstva a ktorým sa menia a dopĺňajú nariadenia (ES) č. 847/96, (ES) č. 2371/2002, (ES) č. 811/2004, (ES) č. 768/2005, (ES) č. 2115/2005, (ES) č. 2166/2005, (ES) č. 388/2006, (ES) č. 509/2007, (ES) č. 676/2007, (ES) č. 1098/2007, (ES) č. 1300/2008, (ES) č. 1342/2008 a ktorým sa zrušujú nariadenia (EHS) č. 2847/93, (ES) č. 1627/94 a (ES) č. 1966/2006 (1), a najmä na jeho článok 109 ods. 8,
   so zreteľom na predkladanie národných plánov na zavedenie systémov potvrdzovania údajov v členských štátoch,
   keďže:
   
               (1)
            
            
               Podľa článku 109 ods. 8 nariadenia (ES) č. 1224/2009 členské štáty vypracujú národný plán na zavedenie systému potvrdzovania údajov, ktorý umožní členským štátom, aby na základe riadenia rizík stanovili priority v súvislosti s potvrdzovaním a krížovými kontrolami a nasledujúcimi nadväzujúcimi opatreniami v prípade nezrovnalostí.
            
         
               (2)
            
            
               Komisii boli na schválenie predložené národné plány Helénskej republiky (Grécka) a Chorvátskej republiky. Uvedené plány sú v súlade s článkom 109 nariadenia (ES) č. 1224/2009 a článkami 143 až 145 vykonávacieho nariadenia Komisie (EÚ) č. 404/2011 (2). Mali by sa preto schváliť.
            
         
               (3)
            
            
               Toto rozhodnutie predstavuje rozhodnutie o schválení v zmysle článku 109 ods. 8 nariadenia (ES) č. 1224/2009.
            
         
               (4)
            
            
               Komisia bude sledovať uplatňovanie národných plánov v súvislosti s ich účinným fungovaním. Ak sa na základe zistení, ktoré sú výsledkom overovaní, inšpekcií a auditov uskutočnených Komisiou podľa hlavy X nariadenia (ES) č. 1224/2009, dospeje k názoru, že je potrebné vykonať zmeny národných plánov potvrdzovania údajov, členské štáty by mali plány zodpovedajúcim spôsobom zmeniť,
            
         PRIJALA TOTO ROZHODNUTIE:
   Článok 1
   1.   Národné plány Helénskej republiky (Grécka) a Chorvátskej republiky, ktoré sú vypracované podľa článku 109 ods. 8 nariadenia (ES) č. 1224/2009 na zavedenie systému potvrdzovania údajov, sa schvaľujú.
   2.   Ak sa na základe zistení, ktoré sú výsledkom overovaní, inšpekcií a auditov uskutočnených Komisiou podľa hlavy X nariadenia (ES) č. 1224/2009, Komisia domnieva, že plánmi potvrdzovania údajov schválenými v súlade s odsekom 1 sa nezabezpečuje účinné plnenie požiadaviek stanovených v článku 109 nariadenia (ES) č. 1224/2009 členskými štátmi, môže po konzultácii s dotknutými členskými štátmi požiadať o zmenu týchto plánov.
   3.   Členské štáty menia svoje plány potvrdzovania údajov v súlade s požiadavkou Komisie podľa odseku 2.
   Článok 2
   Toto rozhodnutie je určené Helénskej republike a Chorvátskej republike.
   
      V Bruseli 2. decembra 2015
      
         
            Za Komisiu
         
         
            v mene predsedu
         
         João AGUIAR MACHADO
         
            generálny riaditeľ pre námorné záležitosti a rybárstvo
         
      
   
   
      (1)  Ú. v. EÚ L 343, 22.12.2009, s. 1.
   
      (2)  Vykonávacie nariadenie Komisie (EÚ) č. 404/2011 z 8. apríla 2011, ktorým sa ustanovujú podrobné pravidlá vykonávania nariadenia Rady (ES) č. 1224/2009, ktorým sa zriaďuje systém kontroly Spoločenstva na zabezpečenie dodržiavania pravidiel spoločnej politiky rybného hospodárstva (Ú. v. EÚ L 112, 30.4.2011, s. 1).